《土兵行》
清代·吴升

徙都耶，笮都耶，曲鸟鸟之夷奴耶。五十五州，亦土亦流。

罚不应役，牛五十头。头人舍人不识字，蛮语啁啾问通事。

花裙小队跳跃来，酒市关门妇女避。鼓声三通角三叠，今日将军亲简阅。

杀马椎牛大飨卒，蛮刀割啖口带血。挟尔哈靶，砺尔及密，灭贼归巢未六月。

作者简介：吴升，字瀛日，号壶山，一号秋渔。钱塘人。乾隆癸卯举人，四川候补知府。有《小罗浮山馆诗钞》。